Kitsos Tzavelas

Kitsos Tzavelas (; Souli, 1801 – Atenas, 1855eko martxoaren 21a) greziar militar eta politikaria izan zen. Greziako lehen ministroa izan zen 1847tik 1848ra.

Kitsos jatorri albaniarreko familia batean jaio zen eta aitona eta aita Otomandar Inperioaren aurka borrokatu ziren. Erbestean hazi zen Korfun eta 1822an Grezia kontinentalera itzuli zen familia eta klan buru izateko.

Tzavelasek Greziako Independentzia Gerran parte hartu zuen, batzuetan Alexandros Mavrokordatosekin eta beste batzuetan Georgios Karaiskakisekin batera. 1825ean Navarino hiria setiotik askatzen lagundu zuen eta 1827an Rumelian borrokatu eta Karpenisi hiria harrapatu zuen.

Independentziaren ondoren, Tzavelasek Ioannis Kapodistrias babestu zuen eta Errusiar alderdiko buru bihurtu zen. 1834an Oto Greziakoa erregearen aurka konspiratzea leporatu zioten eta espetxeratu egin zuten. Ondoren, erregearen laguntzaile izendatu zuten eta lurrak jaso zituen Missolonghi inguruan.

1844an Kanpo Arazoetako ministro izendatu zuten eta 1847tik 1848ra lehen ministro izan zen. 1854an, Krimeako Gerran, matxinada bat zuzendu zuen Epiron, Greziarekiko anexioa eskatzeko.

Kategoria:Greziako diplomazialariak
Kategoria:Greziako militarrak
Kategoria:Grezia modernoaren independentziaren protagonistak
Kategoria:Greziako lehen ministroak